[{"text_idx": "#000002", "text": "Yn dilyn dwy flynedd gychwynnol tu allan i dafarn y Railway yng Nghila\u0302, bydd yr w\u0302yl yn ehangu ac yn symud i leoliad newydd eleni yn Amgueddfa Genedlaethol y Glannau ym Marina Abertawe."}, {"text_idx": "#000003", "text": "Yn o\u0302l y trefnwyr, bydd yr w\u0302yl unwaith eto\u2019n gweld perfformiadau gan lu o artistiaid cyfoes sy\u2019n defnyddio\u2019r iaith Gymraeg mewn ffyrdd amrywiol a chyffrous."}, {"text_idx": "#000004", "text": "Prif artist cerddorol yr w\u0302yl, ac yn cloi\u2019r noson bydd Adwaith \u2013 y band sy\u2019n hanu o Gaerfyrddin ac a ryddhaodd eu hail albwm \u2018Bato Mato\u2019 ar Recordiau Libertino yn ystod 2022. Hwy hefyd wrth gwrs oedd enillydd y Wobr Gerddoriaeth Gymreig, ac erbyn hyn maent wedi mwynhau cyfres o deithiau, set Glastonbury o fri, a slotiau yn cefnogi Manic Street Preachers ac IDLES."}, {"text_idx": "#000006", "text": "Bydd mynediad i\u2019r digwyddiad yn rhad ac am ddim, gyda\u2019r amgueddfa yn agor am 10 y bore a\u2019r prif lwyfannau cerddoriaeth yn rhedeg rhwng canol dydd ac wyth y nos."}, {"text_idx": "#000008", "text": "Mae\u2019r digwyddiad yn cael ei gynnal mewn partneriaeth ag Amgueddfa Cymru, a gyda chefnogaeth Cyngor Abertawe."}]